แรงซื้อกลับ DELTA หนุน SET ปิดเช้ารีบาวด์ 9 จุด
ตลาดหุ้นไทยปิดเช้าบวก 9 จุด จากแรงซื้อกลับ COM7-DELTA ส่วนแนวโน้มช่วงบ่ายคาดแกว่งแดนบวกต่อได้ ให้แนวต้าน 1,600 จุด แนวรับ 1,575-1,580 จุด
ตลาดหุ้นไทยปิดเช้าบวก 9 จุด จากแรงซื้อกลับ COM7-DELTA ส่วนแนวโน้มช่วงบ่ายคาดแกว่งแดนบวกต่อได้ ให้แนวต้าน 1,600 จุด แนวรับ 1,575-1,580 จุด
7 เม.ย. 2566

นายเทิดศักดิ์ ทวีธีระธรรม รองกรรมการผู้อำนวยการ สายงานวิจัย บล.เอเซีย พลัส กล่าวว่า ตลาดหุ้นไทยช่วงเช้าปรับตัวบวกแต่มูลค่าการซื้อขายค่อนข้างเบาบาง เพราะเป็นช่วงเข้าใกล้วันหยุดยาว ทำให้นักลงทุนเริ่มชะลอลงทุน แต่ดัชนียังสามารถปรับเพิ่มขึ้นได้จากแรงซื้อหุ้นขนาดใหญ่ โดยเฉพาะหุ้นที่คาดว่าผลการดำเนินงานในไตรมาส 1/66 จะออกมาดี และได้รับอานิสงส์จากการเปิดประเทศ นอกจากนี้ยีงมีแรงซื้อกลับในกลุ่มหุ้นที่ปรับตัวลงแรงก่อนหน้านี้ เช่น COM7 รวมถึง DELTA ที่ดีดขึ้นช่วยหนุนดัชนี ส่วนตลาดหุ้นอื่นในภูมิภาคเอเชียช่งวงเช้าที่ผ่านมาส่วนใหญ่ปรับตัวขึ้นเล็กน้อย
ด้านแนวโน้มตลาดหุ้นไทยช่วงบ่ายคาดว่าแกว่งตัวแดนบวกต่อ โดยยังไร้ปัจจัยใหม่ และยังคงรอปัจจัยตัวเลขการจ้างงานนอกภาคการเกษตรเดือนมี.ค.ของสหรัฐในคืนวันนี้ โดยให้แนวต้าน 1,590 จุด แนวรับ 1,570 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
PLANB มูลค่าการซื้อขาย 596.20 ล้านบาท ปิดที่ 8.30 บาท ลดลง 0.05 บาท
COM7 มูลค่าการซื้อขาย 556.12 ล้านบาท ปิดที่ 27.25 บาท เพิ่มขึ้น 0.25 บาท
DELTA มูลค่าการซื้อขาย 549.00 ล้านบาท ปิดที่ 918.00 บาท เพิ่มขึ้น 36.00 บาท
AOT มูลค่าการซื้อขาย 536.62 ล้านบาท ปิดที่ 72.25 บาท เพิ่มขึ้น  0.50 บาท
KBANK มูลค่าการซื้อขาย 509.18 ล้านบาท ปิดที่ 130.00 บาท เพิ่มขึ้น 0.50 บาท